Pauli Räsänen (kansanedustaja)

Pauli Emil Räsänen (6. lokakuuta 1935 Suonenjoki – 18. helmikuuta 2017 Oulu) oli suomalainen lääkäri ja poliitikko. Räsänen toimi kansanedustajana vuosina 1966–1979. Hän edusti Oulun läänin vaalipiiriä ja kuului Suomen Kansan Demokraattisen Liiton eduskuntaryhmään. 

Räsäsen vanhemmat olivat maanviljelijä Juho Emil Räsänen ja Impi Onerva Karvonen. Hän pääsi ylioppilaaksi 1954 ja valmistui lääketieteen lisensiaatiksi 1963. Räsänen toimi Oulu Oy:n tehtaanlääkärinä 1963, Kempeleen, Oulunsalon ja Hailuodon kunnanlääkärinä 1963–1972 ja terveyskeskuslääkärinä 1972–1977. Hän toimi vuodesta 1977 alkaen yksityislääkärinä Oulussa erikoisalanaan akupunktio.

Räsänen oli presidentin valitsijamiehenä vuosien 1968 ja 1978 presidentinvaaleissa. Hän toimi Suomen kansan demokraattisen liiton Oulun piirijärjestön puheenjohtajana ja oli television ohjelmaneuvoston jäsenenä.

Lähteet

Aiheesta muualla
Pauli Räsäsen muistokirjoitus Helsingin Sanomissa

Kansanedustajat
SKDL:ssä vaikuttaneet henkilöt
Suomalaiset lääkärit
Oulun vaalipiiri
Vuonna 1935 syntyneet
Vuonna 2017 kuolleet